Hia nau em ol EMTV nesenel nius hetlain long tok pisin…
1.PAINIM RONAWE KALABUSMAN
Koreksenal Sevis Ekting Komisina, Bernard Nepo, I tokaut nau apinun, olsem ol wok painimaut I go insait long bikpela kalabus ronawe aste long Buimo haus kalabus, bai go het tumora.
Tude, em I saspendim Buimo Haus Kalabus Komanda, Joe Jako, na dispela I opim rot long wok painim I go het.
Wanpela nupela komanda bai ples bilong em long Buimo, na go pas long wok painim.
2.ENGA LUKLUK LONG ISRAEL
Enga Provinsal Gavman I tok wanbel long wok bung wantaim wanpela kampani bilong Israel, long sanapim wanpela Agro Indastrial Sevises na Trening Senta long Sirunki, long Enga provins.
Dispela projek I lukluk long strongim ol smolholda fama long groim kaikai na kamapim liklik ekonomi bilong ples.
Enga Gavana Sir Peter Ipatas, I tok em bai wanpela 50-50 seholda agrimen, wantaim Innovative Agro-Industry Limited.
3.STILIM NA HAITIM MERI
Pasin bilong stilim na haitim ol manmeri I wok go bikpela long Papua Niugini.
Intanesenel Ogenaisesen bilong Maigresen o IOM, I tok Polis I sainim wanpela Memorendum of Andastending tude, long stretim dispela hevi.
Ol IOM I gat save long stopim dispela pasin, na tok olsem ol halivim pinis tripela ten manmeri ol I bin stilim ol long PNG.
4. NOGAT PABLIK KROS
Polis Komisina, Gari Baki, I tokim ol sinia polisman bilong en, long noken kros I go kam long ai bilong pablik.
Baki I toke m I no laikim pablik long ridim nius we I no trupela tok.
Em I tok kros bilong ol polisman, em samting bilong ol yet, na I gat rot I stap long ol I ken stretim wanem hevi ol I gat.
NA LONG SPOTS NIUS:
1.SP PNG HUNTERS I GAT HAUS NAU
Nesenel Futbol Stedium bai kamap nupela beis bilong ol SP PNG Hunters bilong Intrust Super Cup Sisen dispela yia, bihain long PNGRFL I toktok wantaim ol papa bilong Sir John Guise Stadium, na Nesenel Futbol Stedium.
SP PNG Hunters Siaman, Graham Osborne, I toksave long dispela, tude.
https://youtube.com/watch?v=5Pol9GmHiXQ%3Ffeature%3Doembed%26wmode%3Dopaque%26showinfo%3D0%26showsearch%3D0%26rel%3D0
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn cat_Latn